Document ID: 31985D0170

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Φεβρουαρίου 1985
που καταργεί και αντικαθιστά την απόφαση 82/781/ΕΟΚ της Επιτροπής με την οποία διαπιστώνεται ότι οι συσκευές με την ονομασία «Varian - Automated Auger Microprobe, model 981-2850», «PHI - Vacuum Console, model 60», «PHI - Transfer Probe, model 160/661» και «PHI - Specimen Fracture Attachment, model 10-520» δεν μπορούν να εισαχθούν ατελώς
(85/170/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 σχετικά με τη θέσπιση κοινοτικού καθεστώτος τελωνειακών ατελειών (1),
τον κανονισμό (ΕΟΚ) αριθ. 2290/83 της Επιτροπής της 25ης Ιουλίου 1983 που καθορίζει τις διατάξεις εφαρμογής των άρθρων 50 έως 59 του κανονισμού (ΕΟΚ) αριθ. 918/83 (2), και ιδίως το άρθρο 7,
Εκτιμώντας:
ότι, με την απόφαση 82/781/ΕΟΚ (3), η Επιτροπή αποφάσισε ότι η εισαγωγή των συσκευών με την ονομασία «Varian - Automated Auger Microprobe, model 981-2850», «PHI - Vacuum Console, model 60», «PHI - Transfer Probe, model 160/661» και «PHI - Specimen Fracture Attachment, model 10-520» δεν μπορούσε να γίνει ατελώς, δεδομένου ότι διαπιστώθηκε ότι συσκευές αντίστοιχης επιστημονικής αξίας που θα μπορούσαν να χρησιμοποιηθούν με τον ίδιο σκοπό κατασκευάζονταν στην Κοινότητα· ότι, ειδικότερα, αυτό ίσχυε για τη συσκευή «Escalab 500» που κατασκεύαζε η εταιρεία VG Scientific Ltd, The Birches Industrial Estate, Imberhorne Lane, East Grinstead, Sussex, Ηνωμένο Βασίλειο·
ότι η εν λόγω απόφαση εγκρίθηκε μετά από διαβουλεύσεις της ομάδας ειδικών που προβλέπει η κοινοτική νομοθεσία· ότι, λαμβανομένων υπόψη των νέων πληροφοριών που έλαβε η εν λόγω ομάδα, διαπιστώθηκε ότι δεν ήταν αιτιολογημένη η ατελής εισδοχή των συσκευών που αναφέρθηκαν ανωτέρω, αλλά ότι η αναφορά στη συσκευή «Escalab 500» θα πρέπει να αντικατασταθεί με την αναφορά στη συσκευή «MA 500», που κατασκευάζονταν επίσης στην Κοινότητα κατά τη ημερομηνία της παραγγελίας των συσκευών με την ονομασία «Varian - Automated Auger Microprobe, model 981-2850», «PHI - Vacuum Console, model 60», «PHI - Transfer Probe, model 160/661» και «PHI - Specimen Fracture Attachment, model 10-520», και μπορούσε να χρησιμοποιηθεί με τους ίδιους σκοπούς όπως και αυτές·
ότι, κατά συνέπεια, η προαναφερθείσα απόφαση 82/781/ΕΟΚ πρέπει να καταργηθεί και να αντικατασταθεί από την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι συσκευές με την ονομασία «Varian - Automated Auger Microprobe, model 981-2850», «PHI - Vacuum Console, model 60», «PHI - Transfer Probe, model 160/661» και «PHI - Specimen Fracture Attachment, model 10-520», για τις οποίες έγινε αίτηση από την Ομοσπονδιακή Δημοκρατία της Γερμανίας στις 20 Απριλίου 1982, δεν μπορούν να εισαχθούν ατελώς.
2. Η απόφαση 82/781/ΕΟΚ καταργείται και αντακαθίσταται από την παρούσα απόφαση.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Φεβρουαρίου 1985.

Labels: 3
1